Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7189

a) A csatlakozás előtt az első alkalommal Spanyolországban nyilvántartásba vett gépjárművek esetén, amelyeket a veszélyes anyagok szállításától eltérő nemzeti szállítási műveletekre használnak, a rögzítő berendezéseket fokozatosan helyezik üzembe, a következő feltételek mellett: – Az utasszállításra használt gépjárművek esetén a rögzítő berendezéseket az első alkalommal 1972. január 1. előtt nyilvántartásba vett gépjárművekben 1986 során, az első alkalommal 1977. január 1. előtt nyilvántartásba vett gépjárművekben 1987 során, és az első alkalommal 1977. január 1. és 1986. január 1. között nyilvántartásba vett gépjárművekben 1988 során kell üzembe helyezni és használni. – A veszélyes anyagoktól eltérő áruk szállítására használt gépjárművek esetén a rögzítő berendezést a 25 tonna és azt meghaladó legnagyobb engedélyezett tömegű gépjárművekben 1986 során, a 14 tonna és azt meghaladó legnagyobb engedélyezett tömegű gépjárművekben 1987 során, a 6 tonna és azt meghaladó legnagyobb engedélyezett tömegű gépjárművekben 1988 során, és a 3,5 tonnánál nagyobb, de 6 tonnát el nem érő legnagyobb tömegű gépjárművekben 1989 során kell üzembe helyezni és használni.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes